Komisijos sprendimas
2003 m. sausio 24 d.
iš dalies pakeičiantis Sprendimą 95/340/EB dėl Olandijos Antilų įrašymo į laikinąjį trečiųjų šalių, iš kurių valstybės narės leidžia įvežti pieną ir pieno pagrindo produktus, sąrašą
(pranešta dokumentu Nr. C(2003) 323)
(tekstas svarbus EEE)
(2003/58/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 16 d. Tarybos direktyvą 92/46/EEB, nustatančią žalio pieno, termiškai apdoroto pieno ir pieno pagrindo produktų gamybos ir tiekimo į rinką sveikatos taisykles [1], su paskutiniais pakeitimais, padarytais Direktyva 96/23/EB [2], ypač į jos 23 straipsnio 3 dalį,
kadangi:
(1) Komisijos sprendime 95/340/EB [3] su paskutiniais pakeitimais, padarytais Sprendimu 2001/743/EB [4], yra sudarytas laikinasis trečiųjų šalių, iš kurių valstybės narės leidžia įvežti pieną ir pieno pagrindo produktus, sąrašas.
(2) Olandijos Antilai paprašė, kad jiems būtų leista įvežti į Bendriją pieną ir pieno pagrindo produktus.
(3) Pateikta informacija ir garantijos buvo teigiamai įvertintos, atsižvelgiant į tai, kad visas žalias ir termiškai apdorotas pienas ir pieno pagrindo produktai, kuriuos naudoja leidimus turintys subjektai Olandijos Antiluose, juos perdirbdami į galutinius pieno produktus, bus kilę tik iš ūkio subjektų, esančių trečiosiose šalyse, kurios yra patvirtintos pienui ir pieno pagrindo produktams importuoti į Bendriją ar į valstybes nares, ir su jais bus pateikiamas sertifikatas, numatytas 1995 m. liepos 27 d. Komisijos sprendime, pateikiančiame veterinarijos sertifikatų pavyzdžius importuojant iš trečiųjų šalių termiškai apdorotą pieną, pieno pagrindo produktus ir žalią pieną, skirtus žmonėms vartoti ir gabenamus į surinkimo, standartizacijos centrą, apdorojimo ar perdirbimo įmonę [5], su paskutiniais pakeitimais, padarytais Sprendimu 97/115/EB [6].
(4) Todėl Sprendimas 95/340/EB turėtų būti atitinkamai iš dalies pataisytas.
(5) Šiame sprendime numatytos priemonės atitinka Nuolatinio maisto grandinės ir gyvūnų sveikatos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 95/340/EB priedas iš dalies pakeičiamas pagal šio sprendimo priedą.
2 straipsnis
Šis sprendimas taikomas nuo 2003 m. sausio 31 d.
3 straipsnis
Šis sprendimas yra skirtas valstybėms narėms.
Priimta Briuselyje, 2003 m. sausio 24 d.